ব্রিফিংয়ে স্টেট ডিপার্টমেন্ট করেসপন্ডেন্ট এবং জাস্ট নিউজ সম্পাদক মুশফিকুল ফজল আনসারী জানতে চান- আপনি (ডেপুটি অ্যাসিটেন্ট সেক্রেটারি এলিস ওয়েলস) বাংলাদেশ পরিস্থিতি গভীরভাবে পর্যবেক্ষণ করে যাচ্ছেন। ইতোমধ্যে বাংলাদেশ সফর করে দেশটির ক্ষমতাসীন প্রধানমন্ত্রী শেখ হাসিনা এবং প্রধান বিরোধী দলের নেতা বেগম খালেদা জিয়ার সাথে বৈঠক করেছেন, যদিও তিনি কারাগারে আটক রয়েছেন এবং ধারণা করা যায় কারাবাসটা রাজনৈতিক কারণেই। দেশটিতে এখন স্বাধীন মতের কোন সুযোগ দিচ্ছেনা সরকার। যুক্তরাষ্ট্র একটি অবাধ নির্বাচনের তাগিদ দিচ্ছে। ঢাকায় নিযুক্ত যুক্তরাষ্ট্র দূত মার্শা বার্নিকাটও ভোটের গণতান্ত্রিক অধিকার ফিরিয়ে দেবার আহবান জানানোর কারণে সরকারের বিদ্বেষের মুখে পড়েছেন। গণতন্ত্র আর ভোটাধিকার নিয়ে বাংলাদেশের সাম্প্রতিক সময়টাকে আপনি কিভাবে দেখছেন?